Wir, disz nachgeschribnen Hans Schwertzˀ, zuͦ den zitten schulth̄ ze Brugg, Ludwig Efingˀ, Henman Moser, Hans Renˀ, Fridli Wescher, do zemàl rette,
Hans Moser, genant Vogt, Werna Moser, burgˀ ze Brugg, bekennend und tuͦnd kunt offenlich menglichem mitt disem brief, das wir alle gemeinlich und
unvˀscheidenlich durch gott und des luttren, rehten willen frùntschafft zuͦ merend, vigendschafft und hass nider ze druckend und schaffen vˀmitten wˀden,
sunder och durch ernstlichˀ, flissiger bett willen diser nàchgeschribnen ꝑsonen: Heinrich Knonowers und Adelheitten Tùginē, sines elichen wibs, an einē teil
und an dem andnˀ teil Henmā Tùgis, beid burgˀ zuͦ Brugg. sy beid teil lieplich, tugendlich und gar frùntlich in ein braͧht habend von des erbteils wegen, so den
obgen̄ ꝑsonen worden sy ankom̄ und angevallen ist von Adelheit Tùginē, seligen, der obgen̄ Heinrich Knonowˀs wibs und Henmā Tùgis rehten muͦtter, seligē. und
habend also die guͤtter, so sy beid teil ankom̄ sind, als vor stàt, geteilleit gegen einandˀ so wir glichest kundent und mohtend mitt beidˀ teil wissen und guͦttem willen
und hàt den̄ je der teil an einē stuk wal genom̄ eines vor das ander nàch. item also ist des ersten Heinrichen Knonowˀ und Adelheitten, sinem wib, worden ein matt,
gelegen ze Velthein, an nidˀ matten, ✳ da wider ist denn Henmā Tùgin worden ein matt, gelegen in Schwendi. item dar nàch so ist denn aber dem selben Henman
Tùgin worden sechs mùt kernengeltz zuͦ Schintznach und die schùr vor dem Obren Tor uss ze Brugg, mitt dem mettli, dar hinder gelegen. da wider so sind
denn dem Knonowˀ und sinē wib worden vier stuk geltz uff Geissberg und drù stuk ze Hottwil. item aber denn ist dem Knonowˀ und sinem wib worden einliff
viertal kernengeltz zuͦ Schintznach und dar zuͦ Nottsteins aker, by dem Rebmos gelegen. da wider ist denn Henman Tùgin worden ein matt gelegen in Alaried,
ist òch Nottsteins gewesen. item als denn beid teil habend einliff stuk und ein fiertal kernē geltz jerlichs zinses uff den hoͤfen ze Luppffen, das ist ab des Reygen
von Luppffen hof und des Mandachers hof, die da Hans Meygˀ von Luppffen jetz buwt, inden selben stuken sol je dem teil ein halb teil werden. das gebuͤrt
jedem teil sechsthalb stuk und ein halb viertal. item so denn die nùn viertal kernen, so der Spaͧt von Scherntz gitt, soͤllend och jedem teil werden fùnffthalb
viertal kernen. item die vierdhalb viertal kernen, so von der Tuͦrren Matten gànd, litt och Inscherntz Matten, soͤllend och jeglichem teil halb werden. item
die Kloster Matt, litt och Inscherntz Mattē, die selb matt sol òch jeglichem teil halb wˀden. item aber denn so ist Heinrich Knonowˀ und sinem wib worden
ein aker, gelegen under dem Rebmos, ward umb den obgen̄ Hansen Schwertzˀ, schulthn̄, gekoͧfft. item da wider ist denn Henman Tùgin worden ein gart, gelegē
vor dem Obren Tor uss, ist òch des vorgen̄ Hansen Schwertzˀs gesin. item so denn von des huses wegen, gelegen zuͦ Brugg, by der Brottschàl, ist geheissen
zuͦ dem Bilgrin, dasselb hus ist dem vorgen̄ Henmā Tùgin zuͦ geteillet mitt soͤlichen gedingen, das er odˀ sin erben dem vorgen̄ Heinrich Knonowˀ,
sinem wib odˀ iren erben richten, weren, geben und bezalen soͤllend nùntzig Rinsch guͦt guldin uff den nechst kùnfftigen sant Niclaus tag, so aller
schierost kumpt nàch datū disz briefs, aͧn alles vˀziehen. wer aber, das Henmā Tùgi odˀ sin erben das nitt tettind und die nùntzig guldin nitt
bezaltind uff das obgen̄t zil, wie odˀ weliches wegs den̄ Heinrich Knonowˀ, Adelheit, sin elich wirtin, odˀ ir erbn̄ desselben geltz, der nùntzig guldin,
in kosten oder schaden kemind, den schaden allen mitt dem hoptguͦt soͤllend sy inē gebunden sin usszerichtend aͧn alle fùrwort, alle geverd har inn ussgescheiden
soͤllend sin. och so sol der selb Tùgi und sin erben sundˀ och alle die, denn dasselb hus inn habend, nū odˀ inkùnfftigē zitten die ordnūg, so Adelheit Tùgin
geordnet und gemacht hàt, haltē und volfuͤren indem selben hus, es sy mitt den bettstatten odˀ mitt andren sachen nàch dem und dz den̄ die ordnūg lutter
wiset oͧch gentzlich aͧn geverd. och ist sunderlich berett und gedinget als die obgeschr₎ guͤter geteillet sind, das da jettwedˀ teil die zinsz, so ab den stuken und guͤttnˀ
gaͧnd, die im den̄ worden sind, ussrichten und bezalen sol aͧn des andnˀ teiles schaden, und wz brief umb die guͤttˀ sind, da soͤllend jeglichem teil die brief wˀden,
so zuͦ sinē stuken und guͤttˀn gehoͤrend, die im den̄ zuͦ geteillet sind. wer aber das gemein brief ùber die guͤtter werind, die mā nitt geteillen kind, die selben
brief soͤllend den̄ liggen zuͦ gemeinē handē. och so sind ettlichi stuk indisem teil ussgesetzt, umb die sol den̄ och beschehen das billich ist. doch so sol es disen
teil gar nùttzzet sūmen noch jerren, als vor staͧt. wir, die obgeschribnē ꝑsonē, Heinrich Knonowˀ, Adelheit Tugin, sin elich wirtin̄, und Henmā Tùgi, vˀjechend und
bekennend ùns offenlich mitt disem brief, das disz zerteillen als das von stuk ze stuk obgeschr₎ staͧt mitt unsz₎m gunst, willen und wissen geschehen ist, sundˀ och
durch die obgeschr₎ schulth̄, rette und burgˀ vo ùnsz₎ ernstlichˀ bett willen, wan wir sy dar zuͦ ernstlich gebetten habend umb dz wir inrehtˀ, guͦtter trùw und
frùntschafft tugendlich von einandˀ gewiset wrdint und also loben wir och alli drù fùr ùns und alle ùnsz₎ erben, die wir vestenklich her zuͦ bindent, war, stett
und vest zuhaltend alle stuk, puncten und artikel, so indisz₎m brief geschr₎ staͧnd, sy trùwlich zuͦ vollfuͤrend, da widˀ niemˀ zetuͦnd, schaffen noch jemā anders
vˀhengen odˀ gunnen getaͧn werden mitt gericht, geistlichem und weltlichem, noch aͧn gericht, mitt
worten
noch werchen, heimlich noch offenlich, aͧn alle geverd.
und dar umb so hab wir, obgen̄ ꝑsonen, gebetten ùns disz spruchs zwen glich brief zuͦ gebend fùrbas unlust, krieg und unfrùntschafft zuͦ vˀmident
und umb das dises teillen dester redlicher und eygenlicher gehalten werd, so hab wir ernstlich erbetten die wisen, fùrsichtigen schulth̄ und rette dˀ
statt Brugg, das si ires raͧttes secrett insigel offenlich fùr ùns habend gehenkt an disen brief, dar undˀ wir ùns wilklich bindent ùns zuͦ bewisend aller
vorgeschribner ding, des wir, obgen̄ schulth̄ und rette, ùns bekennend, getaͧn haben durch ir ernstlichˀ bett willen doch ùns und ùnszren nachkom̄ aͧn schaden,
der geben ist uff mittwochen nechst naͧch ussgendˀ osterwochen, do man zalt von Cristi gebùrt vierzehenhundtˀ zwenitzig und sechs jar.